Suņa sirds (mākslinieku grupa)

right|thumb|300px|Plakātu galerija "Suņa sirds" Rīgā (2003.)
**"Suņa sirds"** — plakātu mākslinieku grupa Rīgā, Latvijā, kas darbojās no 2002. gada rudens līdz 2008. gada rudenim.

## Tapšana

Grupu 2002. gada rudenī izveidoja trīs mākslinieki — Artis Buks, Egils Vītols (1961.-2010.) un Guntis Svikulis, — nolūkā atjaunot plakātu kā stājgrafikas žanru Latvijas mākslā. 2003. gada pavasarī tapa pirmā plakātu izstāde "Asins pārliešana" (autoru grupa sāka sevi dēvēt par "Suņa sirdi" — pirmā izstāde notika krodziņā "Andalūzijas suns", kura otrajā stāvā bija kinoteātris "K Suns", visiem pie sirds gāja Bulgakovs). 2004. gada 7. janvārī kā koordinācijas centrs tika nodibināta sabiedriskā organizācija (vēlāk — biedrība) "Suņa Sirds", kuras mērķis, kā rakstīts statūtos, bija „atjaunot plakāta mākslu Latvijā un popularizēt to“. 2008. gadā grupā līdzdarbojās aptuveni 25 mākslinieki no Latvijas u.c. valstīm (Šveice, Krievija).

## Plakātu galerija
right|thumb|300px|Plakātu galerija "Suņa sirds" Rīgā
2003. gada augustā plakātu izstāde tika pārveidota par Baltijā un visā Ziemeļeiropā pirmo tikai un vienīgi plakātu izstādīšanai veltīto pastāvīgu ekspozīcijas telpu, kurā vai ik nedēļu tika izstādīts jauns plakāts, nomainot kādu no iepriekšējiem. Plakātu galerija "Suņa sirds" krodziņā "Andalūzijas suns" (Rīgā, Elizabetes ielā 83/85) pastāvēja no 2003. gada augusta līdz 2004. gada 30. septembrim, kad telpu īpašnieku komerciālu apsvērumu dēļ sadarbība tika pārtraukta. Darbība tika atjaunota 2007. gada 2. februārī, bet jau dažus mēnešus vēlāk šī plakātu eksponēšanas vieta tika iekļauta LR Kultūras ministrijas galeriju katalogā „Kultūras karte“. Kā plakātu eksponēšanai domāta vieta tā likvidēta 2008. gada 1. novembrī, sakarā ar telpu īpašnieku vēlmi cenzēt un noteikt izstādāmo plakātu saturu.

### Plakātu izstādes
Šajā laika periodā, paralēli regulārai ekspozīcijas maiņai un jaunu darbu izstādīšanai savā galerijā, grupa sarīkoja arī tematiskās plakātu izstādes:
* **Asins pārliešana** (2003. gada aprīlis-jūlijs krodziņā „Andalūzijas suns“)
* **Aizmirsts… pazudis…** (no 2005. gada 24. februāra līdz 13. martam galerijā “AG7”.)
* **Latviešu mūsdienu plakāts** (2005. gadā no maija līdz jūnijam Ķekavas mākslas skola)
* **Laimes lāču zeme** — (no 2005. gadā 23. novembra līdz 11. decembrim džeza klubā „Liize”, Vecrīgā; savukārt no 2006. gada janvāra līdz martam Barikāžu muzejā, Vecrīgā)
* **Figaču** (Artemija Ļebedeva no Maskavas izstāde - 2006. gada augustā, Andrejsalā)
* **4 gadu retrospekcijas izstāde** (2006. gadā no 30. novembra līdz 21. decembrim Andrejsalā)
* **Bez cenzūras!** (2007. gadā no maija līdz jūnijam — Jelgavā)
* **Ziemassvētku brīnums** (2007. gadā no 23. decembra līdz 2008. gada 23. janvārim galerijā "Suņa sirds“)
* **Netici dieviem, kuri nedejo** (Dmitrija Černiševa no Maskavas izstāde - no 2008. gada 1. oktobra līdz 1. novembrim galerijā „Suņa sirds“)

Līdzdarbojās izstāžu organizēšanā:
* **Dzimum Zīmes** (2005. gada 24.-30. jūlijs — Rīgā, Stacijas laukumā, pēc tam visu augustu galerijā „Suņa sirds“)
* Latvijas plakātmākslas izstāde **Publiskie spoguļi** un plakātu konkurss **Urna 2** (izstāžu zāle „Arsenāls“ 2006. gada septembris-novembris)

2008. gada rudenī grupa pārtrauca organizētu darbību, turpinot katrs strādāt individuāli un turpinot pa laikam rīkot kādu plakātu izstādi individuāli.

## Galerija

Attēls:Dimiters_1.gif|J.Dimiters (2002.)
Attēls:Dimiters_2.gif|J.Dimiters (2002.)
Attēls:Svikulis_1.gif|G.Svikulis (2003.)
Attēls:Svikulis_2.gif|G.Svikulis (2003.)
Attēls:Vitols_1.gif|E.Vītols (2003.)
Attēls:Vitols_2.gif|E.Vītols (2003.)
Attēls:Vitols_3.gif|E.Vītols (2003.)
Attēls:Parex_poster_EgilsVitols.png|E.Vītols (2008.)


## Ārējās saites

* Suņa sirds Kultūras kartē
* PUBLISKIE SPOGUĻI - Latvijas plakātmākslas retrospektīva
* Mākslinieka Jura Dimitera mājas lapa
* Mākslinieka Arta Buka Mājas lapa 
* Mākslinieka Gunta Svikuļa mājas lapa